cyanic-selkie/wikianc huggingface dataset:
Սենսորային վահանակ
Գործածությունը և արտաքին տեսքը
Սենսորային վահանակը ինչպես նաև այլ ներմուծման սարքերը օգտագործվում են կուրսորի ղեկավարման համար կամ որոշ ստեղների փոխարինման համար։ Սարքի վրա մատի տեղափոխությունը վերածվում է կուրսորի տեղափոխմանը էկրանի վրա։ Սարքին հպվումը հասկացվում է, ինչպես մկնիկի կամ ստեղնաշարի ստեղնի սեղմում։
Սենսորային վահանակը կարող է տեղակայված լինել սարքերի ստեղնաշարների հետ միասին՝ համակարգիչների, նոթբուկների, էլեկտրոնային երաժշտական գործիքների ստեղների, բջջային սարքավորումների և այլն։
Սենսորային վահանակը կարող է տեղավորված լինել նաև կենցաղային իրերի դիմային մասում, կարող են լինել հեռակա (հանդիպելով ինչպես առանձին սարք, միանալով համակարգչին PS/2-ի կամ USB-ի միջոցով), կարող են լինել նաև թափանցիկ՝ տեղակայված լինելով դիսփլեյի վրա (օրիանկ՝ սենսորային էկրան)։
Սենսորային վահանակի մակերեսը հիմնականում ունենում է ուղղանկյան տեսք կորացված անկյուններով, սակայն գոյություն ունեն նաև այլ տեսքի վահանակներ (օրինակ, շրջանագծի տեսքով)։ Հիմանկանում վահանակի մակերեսը չի գերազանցում 50 սմ2։
Պատմություն
Երկար ժամանակ արտադրողները չեն կարողացել ընտրել ընդհանուր անվանում սենսորային վահանակի համար։ Օգտագործվել են «glidepoint», «touch sensitive input device», «touchpad», «trackpad» և «pointing device»  ։
1982 թվականին Apollo Computer-ը ստեղծեց առաջին ստեղնաշարը, որի ձախ մասում տեղակայված էր սեսորային վահանակ ։
Մեկ տարի անց Gavilan SC անունը կրող ընկերությունը տեղադրեց վահանակը արդեն վերևի մասին։
1988 թվականին Ջորջ Գերֆայդը հայտնաբերեց սենսորային վահանակի բազմանությունը ։
1989 թվականին Psion ընկերությունը մշակեց սենսորային վահանակի նոր տարատեսակը իր «MC 200/400/600/WORD» համակարգչի համար ։
1994 թվականին Cirque Corporation ընկերությունը թողարկեց առաջին սենսորային վահանակը, որը մեծ տարածում գտավ և կրում էր «GlidePoint» անվանումը ։
1994 թվականի մայիսին Apple ընկերությունը իր «PowerBook» նոթբուքների վրա տեղադրել է «GlidePoint» վահանակը, նրանով փոխարինելով թրեքբոլը։ Որոշ ժամանակ անց «PowerBook» և «MacBook» նոթբուքներում Apple օգտագործեց իր իսկ կողմից ստեղծված սենսորային վահանակը, որը կրում էր «trackpads» անվանումը։
Sharp ընկերությունը իր ապրանքներում նույնպես օգտագործեց «GlidePoint» սենսորային վահանակը ։
«TouchPad» սենսորային վահանակը իր արտադրանքներում օգտագործել է Epson ընկերությունը ։
1990-ական թվականներին սենսորային վահանակներ սկսեցին օգտագոծել նոթբուքերում։
Ժամանակի հետ մեկ տեղ սենսորային վահանակները սկսեցին ավելի հաճախ օգտագործել նոթբուքներում։
Հնարավորություններ
Հատուկ ծրագրերի օգնությամբ սենսորային վահանակի հնարվորությունները կարող են ընդլայնվել, սակայն դա կախված է սենսորային վահանակի մոդելից։ Օրինակ՝ հնարավոր է դառնում ստանալ մկնիկի սեղման իմիտացիան, մկնիկի ակի պտտման իմիտացիան, ժեստերի օգտագործումը և այլն։
Որոշ հնարավորությունների օրինակններ՝
Որոշ նոթբուքրում սենսորային վահանակը անջատվում է առանձին հատուկ ստեղնով։
Սենսորային վահանակը իրենից ներկայացնում է թույլ ունակություններ ունեցող սարք։ Վահանակի ունակությունները բավարար են տրամաբանական խաղերի, գրասենյակային աշխատանքների համար, բայց հարմար չէ գրաֆիկական ծրագրերով աշխատելու համար, և գործնականում անհնար է դարձնում հրաձգային խաղեր խաղալը։
Ծանոթագրություններ
Կատեգորիա:Համակարգչի բաղկացուցիչներ Կատեգորիա:Դյուրակիր համակարգիչներ Կատեգորիա:Անգլերեն բառեր և արտահայտություններ
Ռեմիզ
Ռեմիզ (Rameez, ), անգլիացի ռեփեր։ Առաջին անգամ մեծ ճանաչում է ձեռք բերել գերմանական Groove Coverage խմբի 2012 թվականին թողարկված «Think About the Way» երգում մասնակցություն ունենալուց հետո ։ Նույն տարում իր մասնակցությունն է ունեցել նաև գերմանացի երգչուհի և դիջեյ DJane HouseKat-ի «My Party» երգում, որը զբաղեցրել է հորիզոնականներ եվրոպական մի քանի հիթ շքերթներում։ Նրանք նաև միասին թողարկել են «All the Time» և «Girls in Luv» երգերը , որոնք նույնպես հաջողություններ են ունեցել եվրոպական հիթ շքերթներում։
Արտաքին հղումներ
Կատեգորիա:1981 ծնունդներ Կատեգորիա:Անգլիացի ռեփերներ
Լագուտնիկ (Ազովի շրջան)
Լագուտնիկ (Лагутник), գյուղակ Ռուսաստանի Ռոստովի մարզի Ազովի շրջանում։ Մտնում է Ռոգոժինսկովո գյուղական համայնքի կազմի մեջ։ Ազով քաղաքից գտնվում է 15 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Դայան Շուուր
Դայան Շուուր (Diane Schuur, ), ամերիկացի ջազային երգչուհի և դաշնակահար։ «Գրեմմիի» կրկնակի դափնեկիր։ Մասնագիտական կեղծանունն է Deedles. այդպես է կոչվում նաև նրա դեբյուտային ալբոմը։ Դայանը ելույթ է ունեցել մի շարք հեղինակավոր բեմերում՝ Քարնեջի Հոլում և Սպիտակ տանը: Հյուրախաղերի է մեկնել Կուինսի Ջոնսի, Դիզզի Գիլլեսպիի, Բի Բի Քինգի, Ստեն Գետցի Մեյնարդ Ֆերգյուսոնի, Ռեյ Չարլզի, Սթիվի Ուանդերի և այլոց հետ։ Դեռ մանկուց տարիներին Դայանի մոտ առաջացել է ռետինոպատիա և նա արդյունքում կուրացել է երկու աչքից։
Կենսագրություն
Դայան Շուուրը ծնվել է 1953 թվականի դեկտեմբերի 10-ին Տակոմա քաղաքում։ Մանկությունն անցկացրել է Աուբուրն արվարձանում, Վաշինգտոն նահանգում։ Այստեղ հայրը ծառայում էր ոստիկանությունում որպես կապիտան։ Երկուսուկես տարեկան հասակից Դայանն արդեն սիրում էր երգել իր նախընտրած երգիչների երգերը, գդալներով ու պատառաքաղներով ռիթմ էր նվագում ։ Երբ 9 տարեկան էր, ապագա երգչուհին ակտիվորեն մասնակցում էր մանկական համերգներին և վոկալային մրցույթներին։ Ավելի ուշ նա նշել է. «Սիրում էի մտնել պահարանի մեջ, որպեսզի միայնակ ու ինքս ինձ հետ լինեմ և երգել» ։ Դայանի կուռքերն են Դինա Վաշինգտոնը և Սառա Վոնը։ Դրանց հետ զուգահեռ նա լսում էր նաև Դյուկ Էլլինգտոնի, Էլլա Ֆիցջերալդի և Թոնի Բենեթի ձայնագրությունները։
1982 թվականին Գետսը առաջարկեց Դայանին միասին հանդես գալ ու երգել Սպիտակ տանը։ Ավելի ուշ՝ 1987 թվականին Նենսի Ռեյգանը հրավիրեց Շուուրին կրկին երգելու ԱՄՆ նախագահի նստավայրում։ Բայց այս անգամ երգչուհին հանդես եկավ Կաունտ Բեյսի խմբի հետ։ Գետցի և Դայան Շուուրի համատեղությունը շարունակվեց. դրա արդյունքում ծնվեցին նրա առաջին ալբոմները՝ Deedles (1984), Schuur Thing (1985) և Timeless (1986):
Նրա անդրանիկ ալբոմը հանդիսացավ Deedles («Deedles» սա «Deedlebabe» անվան կրճատ ձևն էր, որը հորինել էր երգչուհու մայրը )։ Հեռավոր արևելքում ճամփորդություն կատարելու ընթացքում Դայանը մասնակցում է Տոկիոյի փառատոնին։ Այստեղ նա ծանոթանում է Բի Բի Քինգի հետ։ Բլյուզմենի հետ համագործակցության արդյունքը դարձավ Heart to Heart ալբոմը, որը լույս տեսավ 1994 թվականի մայիսին, որը ԱՄՆ հիթ-շքերթներում առաջատար էր։ Դայան Շուուրի երկու 2 սկավառակները հանտնվեցին Billboard ջազային չարտերում ։ Առաջին «Գրեմմի» մրցանակը ստացավ 1986 թվականին Timeless ալբոմի համար։ Երկրորդ մրցանակը Բեյսիի հետ համատեղ ձայնագրության համար էր՝ Diane Schuur & the Count Basie Orchestra:
2011 թվականին նա թողարկեց The Gathering ալբոմը՝ դասական քանթրի և ջազ երգեր։
Արտաքին հղումներ
Կատեգորիա:Ամերիկացի երգչուհիներ Կատեգորիա:Կույր երաժիշտներ Կատեգորիա:«Գրեմմի» մրցանակի դափնեկիրներ Կատեգորիա:20-րդ դարի ամերիկացի երգչուհիներ Կատեգորիա:21-րդ դարի ամերիկացի երգիչներ Կատեգորիա:21-րդ դարի երգիչներ Կատեգորիա:Ամերիկացի դաշնակահարներ Կատեգորիա:21-րդ դարի երգչուհիներ Կատեգորիա:21-րդ դարի ամերիկացի երգչուհիներ
Լափլանդ (նահանգ)
Լափլանդ (Lappland), պատմական նահանգ հյուսիսային Շվեդիայում, որը մտնում է Նորլանդ շրջանի մեջ։ Շվեդիայի տարածքով ամենամեծ նահանգը։ Զբաղեցնում է Լապլանդիայի հարավարևմտյան հատվածը, որը համարվում է սաամներ ժողովրդի տարաբնակեցման հիմնական շրջանը։ Հիմնականում բաժանված է ժամանակակից Նորբոտեն և Վեստերբոտեն վարչական միավորների միջև, ինչպես նաև նահանգի ոչ մեծ մասը պատկանում է Եմտլանդ վարչական միավորին։ Մինչ 1809 թվականը նահանգը ներառում էր նաև հյուսիսային Ֆինլանդիայի տարածքը, սակայն Ֆրիդրիխսգամի հաշտության պայմանագրից հետո Ֆինլանդիան անցել է Ռուսական կայսրությանը։ Դրանից հետո Լափլանդի ֆիննական հատվածը սկսեց դիտարկվել որպես առանձին Լապի պատմական նահանգ։
Բնակչություն
2009 թվականի դեկտեմբերի 31-ի դրությամբ Լափլանդի բնակչությունը կազմում է 94 350 մարդ ։ Պատմական տարածքի հետ միասին, բնակչության ընդհանուր թիվը կազմում է մոտ 125 000 մարդ ։ Խոշորագույնը Կիրունա (Kiiruna) քաղաքն է՝ 18 154 մարդ բնակչությամբ ։
Միխայիլ Վելիկանով
Միխայիլ Դմիտրևիչ Վելիկանով (Михаи́л Дми́триевич Велика́нов, ), Ռուսաստանի քաղաքացիական պատերազմի ակտիվ մասնակից, բանակի 2-րդ կարգի հրամանատար, ԽՄԿԿ անդամ (1924)։
Կենսագրություն
Ավարտել է ԲԴԿԲ հրամանատարական կազմի բարձրագույն ռազմաակադեմիական դասընթացները։ 1918 թվականից ընդգրկվել է Կարմիր բանակում։ Քաղաքացիական պատերազմի ժամանակ եղել է գնդի, 24-րդ Երկաթյա դիվիզիայի 1-ին բրիգադի, 20-րդ հրաձգային դիվիզիայի հրամանատար։ 1920 թվականին եղել է Երևան-Դիլիջանյան զորախմբի, 1921 թվականին՝ Թիֆլիսի ուղղության զորախմբի հրամանատար։ 1923 թվականից ռազմական շրջանի զորքերի հրամանատարի օգնական։ 1933 թվականից՝ Միջինասիական, 1937 թվականի հունիսից՝ Անդրբայկալյան ռազմական շրջանների հրամանատար։
Պարգևներ
Պարգևատրվել է Կարմիր դրոշի 3 շքանշանով։
Ծանոթագրություններ
Կատեգորիա:Ռուս զինվորականներ Կատեգորիա:Մոսկվա քաղաքում մահացածներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Ռուս ռազմական գործիչներ Կատեգորիա:ԽՍՀՄ-ում գնդակահարվածներ Կատեգորիա:Ռուսաստանի քաղաքացիական պատերազմի մասնակիցներ
Լևոբերեժնի (Ազովի շրջան)
Կատեգորիա:Ռոստովի մարզի Ազովի շրջանի բնակավայրեր
Իսպանիայի վարչական բաժանում
Իսպանիան ունիտար պետություն է։ Նրա հիմնական վարչատարածքային միավորն ինքնավար համայնքն է (իսպ.՝ comunidad autónoma): Ներկայումս ինքնավարն համայնքները 17-ն են, որոնք ստեղծվել են`1978 թվականին ընդունված սահմանադրության համաձայն։ Ինքնավար համայնքներն ունեն իրենց սեփական սահմանադրությունները։ Ինքնավար համայնքները բաժանվում են 52 մարզերի (իսպ.՝ provincias)` ներառելով երկու այսպես կոչված ինքնավար քաղաքներ (իսպ.՝ ciudades autónomas) Աֆրիկայում՝ Սեուտա և Մելիլյա։ Մարզերը բաժանվում են կոմարկների, որոնք էլ բաժանվում են մունիցիպիաների (մինչև առանձին բնակավայրերի և թաղամասների)։
Ընտրություններ
Համայնքների ընտրություններն անցկացվում են համընդհանուր ընտրական իրավունքի հիման վրա։ Ընտրությունները տեղի են ունենում մայիսի վերջին կիրակի օրը `յուրաքանչյուր չորս տարին մեկ, բոլոր ինքնավար համայնքներում, բացառությամբ Անդալուսիայի, Կատալոնիայի, Գալիցիայի և Բասկերի երկրի։  Վալենսիան, Նավարան և Արագոնը ընտրություններ են անցկացնում այս համակարգի համաձայն, բայց ինքնավարության մասին իրենց օրենքների (կանոնադրության) բարեփոխումից հետո Ինքնավար համայնքի նախագահն իրավունք ունի ցրելու խորհրդարանը և ընտրություններ նշանակելու ցանկացած ամսաթվի, քանի դեռ նրա լիազորությունների ժամկետը չի սպառվել։
Իսպանիայի տարածաշրջանները
Սովորաբար տարածաշրջանները միավորում են ցածր մակարդակի վարչատարածքային միավորները ՝ քաղաքապետարանները։
Քանի որ Իսպանիայում գոյություն չունի գոտիավորման մեկ համակարգ, մոծակի կարգավիճակը տարբերվում է տարբեր ինքնավար համայնքներում և նահանգներում։ Որոշ տարածաշրջաններ (օրինակ ՝ Կատալոնիայում և Արագոնում) ունեն հստակ սահմանված իրավական կարգավիճակ, և նրանց ղեկավարող մարմինները ՝ տարածաշրջանների խորհուրդները, օժտված են որոշակի լիազորություններով։  Որոշ տարածաշրջաններ ընդգրկում են մեծ տարածք և բաժանված են ենթատարածքների (ենթալեզու)։  Ներկայումս Իսպանիայում կա 324 մզկիթ ։
Իսպանիայի մունիցիպալիտետներ
Համաձայն «Տեղական ինքնակառավարման մասին» իսպանական օրենքի (իսպ. ՝ Ley reguladora de las Bases del Régimen Local), քաղաքապետարանը պետության տարածքային կազմակերպության հիմնական սուբյեկտն է, ունի իրավաբանական անձնավորություն և իր նպատակներին հասնելու լիազորություններ. դրա տարրերն են տարածքը, բնակչությունը և տեղական վարչակազմը ։
Իսպանիայում ընդհանուր առմամբ կա 8124 մունիցիպալիտետ, որոնցից 47% -ն ունի 500 բնակչից պակաս, 44% -ը ՝ 500-ից 10 000 բնակիչ, 8% -ը ՝ 10,000-ից 100,000 բնակիչ և, վերջապես, 145 համայնք ունի ավելի քան 100,,000 բնակիչ։
Այլ մարմիններ
Համայնքները կարող են ստեղծել իրենց բյուջեի վերահսկման մարմինները (Tribunales de Cuentas), նշանակել օմբուդսմեն (Defensor del Pueblo) և ստեղծել այլ հաստատություններ և կազմակերպություններ ՝ իրենց կատարողականը բարելավելու համար:
Ծանոթագրություններ
Կատեգորիա:Իսպանիայի վարչական բաժանում Կատեգորիա:Առաջին աստիճանի վարչական միավորներ
Ջայաթմա Վիքրամանյակե
Ջայաթմա Վիքրամանյակե (նոյեմբերի 22, 1990), ՄԱԿ-ի գլխավոր քարտուղարի Երիտասարդների հարցերով ներկայիս պատվիրակը ։ Նշանակվել է 2017 թվականի հունիսին ՄԱԿ-ի գլխավոր քարտուղար Անտոնիու Գուտեռեշի կողմից՝ հաջորդելով Հորդանանից Ահմադ Ալհենդավիին, ով եղել է Երիտասարդների հարցերով առաջին ներկայացուցիչը 2013-2017 թվականներին ։
Մինչև պատվիրակի դերը ստանձնելը Վիքրամանյակեն երիտասարդների զարգացման ուղղությամբ մեծ ջանքեր է գործադրել ինչպես միջազգային հարթակում, այնպես էլ իր հայրենիքում՝ Շրի Լանկայում ։ Նա համահիմնադրել է « Հաշթագ սերունդ » («Hashtag Generation») կազմակերպությունը, որի նպատակն է բարձրացնել Շրի Լանկայի երիտասարդների, մասնավորապես երիտասարդ աղջիկների ներգրավվածությունը քաղաքացիական և քաղաքականության հարցերում ։
Վաղ կյանք և կրթություն
Ջայաթմա Վիքրամանյակեն ծնվել է Շրի Լանկայի առափնյա Բենտոտա քաղաքում։ Ավարտել է Կոլոմբոյի համալսարանը բակալավրի աստիճանով ։ Դեռևս համալսարանում սովորելիս նա երկրորդ տեղն է զբաղեցրել Շրի Լանկայի Երիտասարդության հարցերով նախարարության կողմից առաջին անգամ կազմակերպված մրցույթում, որը նպատակ ուներ ընտրել երկրում նոր ի հայտ եկող երիտասարդ առաջնորդների ։
«Հաշթագ սերունդ»
Վիքրամանյակեն «Հաշտագ սերունդ» երիտասարդական կազմակերպության հիմնադրման աշխատանքներն սկսել է ՄԱԿ-ում Շրի Լանկայի նախկին երեք երիտասարդական պատվիրակությունների հետ միասին ։ Այս ծրագրի նպատակն է զարգացնել երիտասարդների, մասնավորապես, երիտասարդ կանանց կարողությունը՝ մասնակցելու երկրի քաղաքականության հարցերին։ «Հաշթագ սերունդ»-ի ձեռնարկած նախաձեռնություններից է «Մենք ենք կառավարում Շրի Լանկան», որն օգտագործում է տեղեկատվական և հաղորդակցական տեխնոլոգիաներ` կանանց ներուժը քաղաքականության մեջ զարգացնելու նպատակով ։
Երիտասարդության հարցերով դեսպանի դեր
Ջայաթմա Վիքրամանյակեն 2017 թվականի հունիսից զբաղեցնում է ՄԱԿ-ի Գլխավոր քարտուղարության երիտասարդության հարցերով պատվիրակի պաշտոնը։ Այս դերում նա աշխատում է ընդլայնել երիտասարդների ներգրավվածությունը, մասնակցությունը և շահերի պաշտպանությունը ՄԱԿ-ի աշխատանքի 4 հիմնական ուղղություններում՝ զարգացում, մարդու իրավունքներ, խաղաղություն և անվտանգություն ու մարդասիրական գործունեություն։ Որպես ՄԱԿ-ի Գլխավոր քարտուղարության երիտասարդների հարցերով դեսպան՝ նրա նպատակներից մեկն է «ապահովել, որպեսզի երիտասարդները ձայն ունենան ՄԱԿ-ի բոլոր գործընթացներում», միաժամանակ ՄԱԿ-ը մոտեցնել երիտասարդներին ։ Նա նաև ընդգծել է, որ «պետք է երիտասարդներին դիտարկել ոչ թե որպես խոչընդոտ, այլ որպես հնարավորություն, և տեսնել, թե ինչպես մենք կարող ենք նրանց ակտիվորեն ներգրավել բոլոր քննարկումներում և բոլոր մակարդակներում» ։
Հայսամ բին Թարիք Ալ Սաիդ
Հայսամ բին Թարիք Ալ Սաիդ (هيثم بن طارق آل سعيد, ), Օմանի սուլթանը, որը 2020 թվականի հունվարի 11-ին փոխարինել է իր զարմիկ Քաբոս բին Սաիդ ալ-Սաիդին ։ Մինչ այդ նա զբաղեցրել է Օմանի մշակույթի նախարարի պաշտոնը ։
Կենսագրություն
Հայսամ բին Թարիքն Օմանի Ալ Սաիդն արքայական ընտանիքի անդամ է։ 1979 թվականին ավարտել է Օքսֆորդի համալսարանի արտասահմանյան ծառայության ծրագիրը ։ Հայսամի հայրը Թարիք բին Թայմուրն էր՝ Թայմուր բին Ֆեյսալի որդին, որը Օմարի սուլթանն էր 1913-1932 թվականներին։ Նրա եղբայր Ասաադ բին Թարիք բին Թայմուր Ալ Սաիդը երկրի փոխվարչապետն է։
Օմանի սուլթան
Սուլթան Քաբոս բին Սաիդ ալ-Սաիդի մահվանից հետո, 2020 թվականի հունվարի 10-ին, Հայսամ բին Թարիքն՝ ընտրված լինելով արքայական ընտանիքի և սուլթան Քաբոսի կողմից, Ալ Բուստանում Օմանի խորհրդի առաջ երդում է տվել՝ դառնալով Օմանի սուլթան ։ Օման պետական հեռուստատեսությունը հայտնել է, որ նախկին սուլթանի կտակը բացել է Պաշտպանության խորհուրդը, որտեղ և եղել է սուլթանի կամքը ։ Որպես սուլթան, նա նաև զբաղեցնում է վարչապետի, զինված ուժերի գերագույն հրամանատարի, պաշտպանության նախարարի, ֆինանսների նախարարի և արտաքին գործերի նախարարի պաշտոնները ։ Իր առաջին հրապարակային խոսքում նա խոստացել է պահպանել իր նախորդի խաղաղության հաստատման արտաքին քաղաքականությունը և հետագայում զարգացնել Օմանի տնտեսությունը ։
Ծանոթագրություններ
Կատեգորիա:Օքսֆորդի համալսարանի շրջանավարտներ Կատեգորիա:Իսլամական միապետներ Կատեգորիա:Պետության գործող ղեկավարներ
Լենինսկի Լեսխոզ (Ազովի շրջան)
Լենինսկի Լեսխոզ (Ленинский Лесхоз), ավան Ռուսաստանի Ռոստովի մարզի Ազովի շրջանում։ Մտնում է Ալեքսանդրովսկովո գյուղական համայնքի կազմի մեջ։ Ազով քաղաքից գտնվում է 60 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Խազազ (աղբյուր)
Խազազ, աղբյուր Հայաստանի Վայոց ձորի մարզում, Վայքի լեռների հյուսիսային լանջերին, Գնիշիկ գյուղից 2,5 կմ հարավ-արևելք ։
Արթուր Շոպենհաուեր
Արթուր Շոպենհաուեր  (Arthur Schopenhauer, ), գերմանացի փիլիսոփա, գրող։ Կանտի ամենահայտնի աշակերտը։ Իռացիոնալիզմի հիմնադիր հայրերից է։ Առաջինն էր գերմանախոս միջավայրում, որ համոզված էր, որ աշխարհը հիմված է «Անբանական սկզբունքի» հիման վրա։
Փիլիսոփայական հայացքներ
Իր փիլիսոփայական հայացքները Շոպենհաուերը շարադրել է "Աշխարհը որպես կամք և պատկերացում" աշխատությունում։ Գոյություն ունեցող (գոյի) հոգևոր հիմքը, ըստ նրա համարվում է ինչ-որ անգիտակցական սկիզբ, որը ներառում է կամք և պատկերացում։ Աշխարհը ներկայանում է որպես կույր "կամք կյանքի նկատմամբ", որը ի հայտ է գալիս "օբյեկտիվացման" անվերջանալի բազմության մեջ։ Ամեն մի օբյեկտիվացմանը հատուկ է ձգտումը բացարձակ իշխանության, ինչն արտահայտվում է անընդմեջ շարունակվող "բոլորի պատերազմը բոլորի դեմ" բանաձևի մեջ։ Օբյեկտիվ կամքի զարգացման բարձրագույն աստիճանը համարվում է մարդը, որը օժտված է բանական իմացությամբ։ Յուրաքանչյուր ճանաչող սուբյեկտ ճանաչում է իրեն իր ողջ կամքով կյանքի հանդեպ, իսկ մյուս բոլոր անհատներին ճանաչում է որպես կախյալ իր էությունից, ինչը հանգեցնում է մարդու անսահման էգոիզմին։ Պետությունը ըստ Շոպենհաուերի, չի ոչնչացնում այդ էգոիզմը, այլ միայն հավասարակշռում է մարդկանց կամքերը։ Ընդգծելով երջանկության էությունը և տառապանքների անխուսափելիությունը, որոնք արմատավորված են կյանքի նկատմամբ կամքի և հավերժ անբավարարվածության մեջ՝ Շոպենհաուերը գոյություն ունեցող աշխարհը համարում է "վատագույնը հնարավորներից"։
«Կամքի ազատություն»
Հիմնական հարցը, որ արծարծվում է այս աշխատանքում, կայանում է հետևյալում. հնարավո՞ր է արդյոք մարդկային կամքի ազատության հիմնավորումը բխեցնել ինքնագիտակցությունից։ Այս միանգամայն կարևոր, լուրջ և բարդ հարցին պատասխանելու համար նախ և առաջ ճիշտ է հստակեցնել հիմնական հասկացությունները, օրինակ թե ի՞նչ է ազատությունը։ Ստույգ դիտարկման դեպքում ազատությունը հասկացվում է որպես բացասական երևույթ։ Դա բացատրվում է նրանով, որ ազատություն ասելով առաջին հերթին հասկանում ենք ցանկացած խոչընդոտի բացակայություն։ Ազատության հասկացությունը ունի միանգամայն տարբեր 3 ձևեր՝
Ֆիզիկական ազատությունը, ենթադրում է ցանկացած տիպի նյութական խոչընդոտների բացակայություն։ Դրա համար մենք ասում ենք՝ ազատ մտահորիզոն, ազատ տարածություն, ազատ տեղ, գետի ազատ հոսք, եթե այն շրջապատված չէ սարերով և այլն։ Նույնիսկ ազատ ապրելը, ազատ հրատարակությունը նշանակում են ծանր պայմանների բացակայություն, որոնք սովորաբար ուղեկցում են դրանց։ Սակայն Շոպենհաուերը գտնում է, որ ազատության հասկացությունը ամենից հաճախ մեր մտքերում պատկանում է կենդանի էակներին, որոնք տարբերվում են նրանով, որ նրանց գործողությունները բխում են իրենց իսկ կամքից, տարերային, որի պատճառով էլ նյութական խոչընդոտների բացակայության դեպքում նրանց համարում են ազատ։ Այսպիսով, ֆիզիկական նշանակությամբ ազատությունը ենթադրում է այն, որ կենդանի էակները շարժվում և գործում են միայն և բացառապես իրենց սեփական կամքով։ Այս դեպքում այն ամենը, ինչ կարող է ազդել կամքի վրա, հաշվի չի առնվում։ Քանի որ ազատության հասկացությունը իր նախասկզբնական անմիջական և հետևաբար հանրահայտ նշանակությամբ հանգեցվում է հնարավորությունների հարցին։ Դրա համար էլ ասում են՝ "թռչունն ազատ է օդում, գազանն՝ անտառում"։
Ըստ Շոպենհաուերի, "ազատ ժողովուրդ" ասելով հասկանում ենք այն ժողովրդին, որը կառավարվում է օրենքներով, որը ստեղծել է հենց ինքը, քանի որ միայն այս դեպքում է, որ նա հետևում է իր սեփական կամքին։ Դրա համար քաղաքական ազատությունը պետք է դիտել որպես ֆիզիկական ազատություն։ Ի տարբերություն ֆիզիկական ազատության, ինտելեկտուալ և բարոյական ազատություններն ունեն փիլիսոփայական իմաստ։ Ֆիզիկական ազատությունը վերաբերում է միայն նյութական խոչընդոտներին։ Բայց լինում են նաև այլ դեպքեր, երբ մարդը, չունենալով նյութական արգելքներ, որոշ դրդապատճառներից ելնելով, օրինակ՝ խոստումներ, վտանգ, սպառնալիքներ և այլն, ստիպված վարվում է այնպես, ինչպես չէր վարվի իր կամքով։ Հարց է ծագում. արդյոք այս դեպքում ազա՞տ է մարդը։ Ինտելեկտը կամ ճանաչողական ընդունակությունը դրդապատճառային միջավայր է, որի միջոցով այդ դրդապատճառները ազդում են կամքի վրա։ Երբ այդ միջավայրը գտնվում է նորմալ վիճակում, ճիշտ է իրականացնում իր ֆունկցիաները և կամքին հնարավորություն է ընձեռում ընտրելու դրդապատճառները այնպիսի ձևով, ինչպիսին դրանք կան ռեալ կյանքում։ Այս դեպքում մարդն ինտելեկտուալ առումով ազատ է, այսինքն նրա արարքները ներկայանում են որպես նրա կամքի ռեակցիայի մաքուր արդյունք դրդապատճառների վրա։ Ինտելեկտուալ ազատությունը վերջանում է այն ժամանակ, երբ
Շոպենհաուերը գտնում է, որ առաջին դեպքը լինում է այն ժամանակ, երբ մարդը հոգեկան հիվանդ է, սպիտակ տենդի մեջ է, քնաթաթախ վիճակում է կամ արատավոր է, իսկ երկրորդ դեպքում՝ երբ մարդն անմեղ մոլորության մեջ է, օրինակ, երբ հացի փոխարեն դեղ են տալիս կամ գիշերով սպանում եք սենյակ մտնող ծառային՝ կարծելով, թե հանցագործ է մտել և այլն։ Երկու դեպքերում էլ դրդապատճառները խեղաթյուրված են, ինչի հետևանքով կամքը չի կարող կայացնել այնպիսի որոշում, որը համապատասխաներ ինտելեկտին։ Դա է պատճառը, որ նման դեպքերում հանցագործությունները օրենքով չեն պատժվում։ Քանի որ օրենքները ելնում են ճիշտ դրույթներից՝ կամքը բարոյապես ազատ չէ։ Օրենքը, ինչպես և բարոյականությունը, գործ ունի միայն կամքի հետ։ Միայն կամքն է ներկայացնում մարդուն, ինտելեկտը ընդամենը կամքի օրգան է։
«Բարոյականության հիմքերը»
Որտե՞ղ պետք է փնտրել բարոյականության հիմքերը և աղբյուրները։ Արդարությունն, ըստ Շոպենհաուերի, որպես հիմք և աղբյուր, ունի կարեկցության զգացումը կամ խղճահարությունը։ Բայց, իհարկե, դա շատ քիչ է արդարության նման ազատ բարեգործի համար։ Արդարությունը իրականացվում է մարդկանց միջև և դրսևորվում է միայն ցնցող բացառության ձևով։ Անարդարություն և արդարություն հասկացություններն անկախ են ցանկացած օրենսդրությունից և նախորդում են դրան։ Իրավունքի մասին ուսմունքը բարոյականության մի մասն է, ուր թվարկվում են այն արարքները, որոնք չպետք է կատարել, եթե չես ցանկանում վնասել ուրիշին, այսինքն կատարել անարդարություն։ Այս դեպքում բարոյականությունն ունի ակտիվ կողմ, իսկ օրենսդրությունն օգտագործում է այդ նույն արարքները, որպես անտանելի, անարդարացի արարք տուժվողի համար։ Քրիստոնեական բարոյականությունն ավելի բարձր է Եվրոպայում երբևէ գոյություն ունեցած բոլոր այլ կրոնների բարոյականությունից, այսպես է գտնում Շոպենհաուերը։ Ով գնում է մահվան հանուն հայրենիքի, ազատվում է մոլորությունից, որը սահմանափակում է իր գոյությունը սեփական անձով։ Նա իր սեփական էությունը տարածում է իր հայրենակիցների վրա, որոնց մեջ նա դեռ երկար կապրի, նույնիսկ գալիք սերունդների մեջ, և այդ անձը մահվանը նայում է որպես մի ակնթարթ, որը չի ընդհատում տեսողությունը։ Յուրաքանչյուր մարդու մեջ կուտակված է հսկայական էգոիզմ, որը հեշտությամբ կարող է անցնել ճշտի սահմանը, որի մասին փոքր մասշտաբով վկայում է առօրյա կյանքը, իսկ մեծ մասշտաբով՝ պատմության յուրաքանչյուր էջ։ Ըստ Շոպենհաուերի, բացի էգոիզմից մարդու մեջ առկա է չարության, ատելության, բարկության, նախանձի պաշար, որոնք կուտակվելով, ինչպես օձի ատամի թույնը, սպասում են հարմար պահի, որ դուրս գան տարածության մեջ և գործեն ինչպես թոկից փախած սատանան։ Մարդը միակ կենդանին է, որը տառապանք է պատճառում մարդուն, առանց որևէ հետին նպատակի, բացի վնասելուց։ Մարդկային հասարակությունը հիմնվում է ատելության, վախի կամ զայրույթի հակազդեցության վրա։ Ատելությունը մարդու մեջ հեշտությամբ կարող է մարդուն դարձնել մարդասպան, եթե չլիներ վախի զգացումը, մյուս կողմից միայն վախը ցանկացած մեկին կարող էր դարձնել հեգնանքի զոհ կամ խաղալիք, եթե չլիներ զայրույթը, որպես պահակ։ Սակայն, ըստ Շոպենհաուերի, մարդկային բնության մեջ ամենավատ գիծը, այնուամենայնիվ, չարությունն է, որը սերտ բարեկամական կապի մեջ է դաժանության հետ։
Շոպենհաուերի բարոյագիտությունն է. մարդաբանությունը հոռետեսական և վատատեսական բնույթ ունեն։ Լավատեսությունը, ըստ նրա, ոչ միայն անհեթեթ, այլև անխիղճ հայացք է, «դառը ծաղր մարդկության անարտահայտելի տառապանքների հանդեպ»։ Կյանքում ոչ մի հիմք կամ նախադրյալ չկա լավատես լինելու համար, որովհետև մարդկանց կյանքը ամբողջությամբ տառապանք է մոլորությունների ու դժբախտությունների մի թագավորություն։ Կամքն իր օբյեկտիվացման բոլոր փուլերում, հատկապես մարդու մեջ, գտնվում է մշտական ձգտման վիճակում, չի բավարարվում ձեռքբերածով, որովհետև նա չգիտի վերջնական բավարարվածություն։ Մարդը համատարած ցանկություն է, կարիք, հազարավոր պահանջմունքների միահյուսում, որոնք նա ուզում է բավարարել։ Բայց ցանկությունը բավարարվում է տանջանքների ու չարչարանքների գնով, ընդսմին, այդ բավարարումը շուտով հագեցնում է մարդուն, ինչն էլ ելակետ է ծառայում նոր ձգտման համար և այսպես շարունակ։ Չկա ձգտման վերջնական նպատակ, հետևաբար, չկա նաև տառապանքի սահման և չափ։ Որքան կատարելագործվում է կամքի դրսևորումը և ճանաչողությունը, այնքան շատանում է տառապանքը։ Պահանջմունքների բավարարումը կամ նպատակին հասնելը մարդուն չի դարձնում երջանիկ, ընդհակառակը, նա հայտնվում է ձանձրույթի և տաղտուկի աշխարհում, մտածում է սոսկ «ժամանակ սպանելու» մասին։ Պատահական չէ, որ գրական ստեղծագործություններում նկարագրվում է հերոսների պայքարը հանուն երջանկության, բայց ոչ բուն երջանկությունը։ Որքան տանջալից է պայքարը կարիքի դեմ, նույնքան էլ ձանձրույթի դեմ։ Մարդկային կյանքը տառապանքի և ձանձրույթի մեջ է անցնում։ Շոպենհաուերի կարծիքով՝ յուրաքանչյուր մարդու տառապանքի չափը մեկընդմիշտ պայմանավորված է իր բնությամբ, կախված է իր բնավորությունից, որն անփոփոխ է։ Անհնար է ուղղել կամ փոփոխել բնավորությունը, որովհետև դա հենց կամքն է, որի շնորհիվ մարդն այն է, ինչ որ կա։ «Ձեռքբերովի բնավորությունը» սեփական բնավորության առավելությունների և թերությունների ճանաչողությունն է, որը գործնական մեծ նշանակություն ունի մարդու համար։ Շոպենհաուերի կարծիքով՝ մարդը երբեք ազատ չէ, քանի որ, իբրև երևույթ, նա հանդես է գալիս որպես համաշխարհային կամքի ազատ ցանկության պատճառավորված դրսևորում։
Մարդու համար սեփական կամքի որոշումը կարող է թվալ չպատճառավորված, բանականությունը կարող է քննարկել արարքի շարժառիթների հարցը, սակայն դա չի նշանակում, թե մարդը գործում է ազատորեն։ Մարդու բոլոր գործողությունները պատճառավորված են ի վերուստ, ամեն ինչ կանխորոշված է, բայց միևնույն ժամանակ դա տեղի է ունենում միայն բազում պատճառների միջնորդությամբ։ Հետևաբար, ըստ Շոպենհաուերի, ոչ թե իրադարձաթյունն ինքնին է կանխորոշված, այլ կանխորոշված է որպես նախորդող պատճառների արդյունք։
Թեև մարդկային կյանքի մասին Շոպենհաուերի տեսակետը պեսիմիստական է, այնուհանդերձ, դա ստացվում է յուրատեսակ լավատեսական հայացքով, որովհետև նա առաջադրում է տառապանքներից ազատագրվելու և փրկվելու ուղի։ Մարդը կարող է փրկվել տառապանքներից և ձանձրույթից, եթե իր մեջ մեռցնի կամքը, այսինքն՝ կյանքը։ Թվում է, թե դրա համար լավագույն միջոց կարող է լինել ինքնասպանությունը։ Շոպենհաուերի համոզմամբ ինքնսպանությունը ոչ թե կամքի ժխտում է, այլ, ընդհակառակը, դրա հզորության հաստատում։ Ինքնասպանը դժգոհ է ոչ թե կյանքից, այլ դրա պայմաններից։ Ինքնասպանությունը անօգուտ և խելահեղ արարք է։ Տառապանքներից փրկվելու համար կա երկու հիմնական ձև՝ ճգնավորություն (ասկետիզմ) և ճանաչողություն։ Ճգնավորը հետևողականորեն մեռցնում է իր մարմինը, իսկ քանի որ մարմինը կամքի օբյեկտիվացման դրսևորումն է, ուստի մարմնի հետ մեկտեղ մեռնում է նաև համաշխարհային կամքը։ Դա տեղի է ունենում նաև ճանաչողության՝ գեղագիտական հայեցողության ընթացքում։ Հարկավոր է թույլ տալ, որ կամքն իրեն անարգել դրսևորի, որպեսզի այդ դրսևորման մեջ մենք կարողանանք ճանաչել մեր սեփական էությունը։ Ճանաչելով, մարդիկ (փիլիսոփաները և արվեստագետները) տեսնում են, որ կամքն իր բոլոր դրսևորումներում, բոլոր երևույթներում նույնական է ինքն իրեն։ Այդպիսի ճանաչողության ժամանակ սուբյեկտը դադարում է լինել կամքի ծառա, նույնանում է օբյեկտի հետ, հայտնվում լիակատար անխռով վիճակի մեջ։ Ոչինչ այլևս նրան չի հուզում, չի վրդովեցնում, որովհետև նա կտրել է այս աշխարհի հետ իրեն կապող ցանկության հազարավոր թելերը։
Շոպենհաուերի կամապաշտական և պեսիմիստական փիլիսոփայությունը հետագայում մեծ ազդեցություն ունեցավ գերմանացի փիլիսոփաններ Է. Հարթմանի և Ֆ. Նիցշեի փիլիսոփայական հայացքների ձևավորման վրա։
Արտաքին հղումներ
Կատեգորիա:Գերմանացի փիլիսոփաներ Կատեգորիա:Գերմանացի գրողներ Կատեգորիա:Գերմանալեզու գրողներ Կատեգորիա:Անձինք թղթադրամների վրա Կատեգորիա:19-րդ դարի փիլիսոփաներ Կատեգորիա:Իդեալիստներ Կատեգորիա:Գերմանացի աթեիստներ Կատեգորիա:Հումբոլդտի համալսարանի շրջանավարտներ Կատեգորիա:Գերմանացի թարգմանիչներ Կատեգորիա:Գերմանացի երաժշտագետներ Կատեգորիա:Գյոթինգենի համալսարանի շրջանավարտներ Կատեգորիա:Քաղաքական փիլիսոփաներ Կատեգորիա:Գերմանացի բանասերներ Կատեգորիա:Մոնիզմ
Նորբոթեն
Նորբոթեն (Norrbotten), պատմական նահանգ (լանդսկապ) հյուսիսային Շվեդիայի հյուսիսային մասում, Նորլանդ պատմական շրջանում։ Իր տարածքով համապատասխանում է Նորբոթեն վարչական միավորի հարավարևելյան հատվածին։
Աշխարհագրություն
Նորբոթեն նահանգը հյուսիս-արևելքում սահմանակցում է Ֆինլանդիայի, արևմուտքում՝ Լափլանդի, հարավում՝ Վեստերբոթենի հետ, իսկ հարավարևելյան կողմից ողողվում է Բոտնիկի ծոցի ջրերով։
Պատմություն
Նորբոթենի պատմությունը տարբերվում է Շվեդիայի այլ պատմական նահանգների պատմությունից։ Սովորաբար, այդ պատմա-մշակութային կազմավորումները, որոնք չունեն որևէ վարչական նշանակություն, ունեն հարյուրամյակների ընթացքում անփոփոխ անվանումներ և սահմաններ։ Այսպես, Նորբոթեն նահանգի տարածքը նախկինում պատկանում էր Վեստերբոթեն նահանգին՝ դրանով նմանվելով Բոտնիկի ծոցի հակառակ՝ ֆիննական ափին գտնվող Օստրոբոտնիային։ Դրանից դեպի հյուսիս գտնվում էր Լափլանդ նահանգը, որը Վեստերբոթենի հետ միասին մտնում էր Վեստերբոթենի վարչական միավորի մեջ։ Ռուս-շվեդական պատերազմի արդյունքում 1810 թվականին Ֆինլանդիան՝ Օստրոբոտնիայի, Վեստորբոթենի և Լափլանդի արևելյան հատվածների հետ ներառյալ առանձնացվել է Շվեդիայից։ Դրանից հետո Վեստերբոթեն լենի մնացյալ մասը բաժանվել է երկու մասերի՝ հյուսիսում ստեղծվել է Նորբոթեն լենը, որն ներառեց Վեստերբոթեն և Լափլանդ շվեդական նահանգների հյուսիսային հատվածները։
Բնակչություն
2009 թվականի դեկտեմբերի 31-ի տվյալներով Նորբոթեն նահանգի բնակչությունը կազմում է 192 542 մարդ ։ Բնակչությունը սփռված է 26 671 կմ² տարածքի վրա՝ 7,2 մարդ/կմ² խտությամբ։
Խազաղբյուր (գետ)
Խազաղբյուր, գետ Տավուշի մարզում։ Սկիզբ է առնում Գուգարաց լեռների հարավարևելյան լանջերից և Ենոքավան գյուղից 5,5 կմ հարավ-արևմուտք աջից միախառնվելով Ցլաջուր գետին՝ կազմավորում է Սառնաջուր գետը։ Երկարությունը՝ 18 կմ ։
Ծանոթագրություններ
Կատեգորիա:Ցլաջուր գետի վտակներ Կատեգորիա:Տավուշի մարզի գետեր
Մարգարիտովո (Ազովի շրջան)
Մարգարիտովո (Маргаритово), գյուղ Ռուսաստանի Ռոստովի մարզի Ազովի շրջանում։ Մարգարիտովսկովո գյուղական համայնքի շրջկենտրոնն է։ Ազով քաղաքից գտնվում է 50 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Մարկով (Ազովի շրջան)
Մարկով (Марков), գյուղակ Ռուսաստանի Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 55 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
OMG (երգ)
OMG, կուբացի–ամերիկացի երգչուհի և երգահան Կամիլա Կաբելոյի Camila, նախկինում՝ The Hurting. The Healing. The Loving, դեբյուտային ալբոմի համար ձայնագրված երգ է՝ ռեփեր Քուեյվոյի հետ համատեղ։ 2017 թվականի օգոստոսի 3–ին երգը Havana–ի հետ միասին թողարկվեց որպես գովազդային սինգլ ։
Կոմպոզիցիա
«OMG»–ը հիփ հոփ ժանրով ոգեշնչված երգ է, որը ներառում է նաև թրեպի բիթեր և հի–հաթ ժանրի մթնոլորտային բասս՝ Կաբելոյի և Քուեյվոյի աութո–թուն եղած ռեփ ձայներով համակցված ։ Տեսքստում Կամիլան ասում է, որ գտնվելով Մայամիում խնդիրներ է պատճառում Լոս Անջելեսում , ինչպես նաև գնահատում է իր զուգընկերոջ մարմնական կառուցվածքը ։ Քուեյվոն իր մասում խոսում է այն մասին, թե ինչ միտումներ ունի իր սիրելի էակի հետ կապված։ Նա նաև մեջբերում է իր խումբ Migos–ի «Bad and Boujee» սինգլը ։
Քննադատական արձագանքներ
Entertainment Weekly ամսագրի խմբագիր Նիք Մասլովը նկարագրել է երգը որպես «բուռն վերաբերմունքով լի ակումբային երգ» ։ XXL ամսագրի համար գրելիս Փիթեր Ա․ Բերին նշեց, որ Կաբելոյի մասն ունի «կրակի և կատաղի ճկունություն, ի տարբերություն Migos խմբի անդամի» ։ Much–ի աշխատակից Ալիսոն Բրաուշերը կարծում է, որ երգի «կրքոտ մեղեդին իդեալական է նրանց համար, ովքեր փնտրում են երեկույթի համար երգ» ։
Ծանոթագրություններ
Կատեգորիա:Երգեր այբբենական կարգով Կատեգորիա:Կամիլա Կաբելոյի երգեր Կատեգորիա:2017 երգեր
Բորիս Աղաջանյան
Բորիս Աղաջանյան (17 հուլիսի, 1966, Բաքու - 19 մարտի, 1994, Հորադիզ), հայ ազատամարտիկ, Արցախյան ազատամարտի մասնակից։
Կենսագրություն
Բորիս Աղաջանյանը ծնվել է 1966 թ. հուլիսի 17-ին Բաքու քաղաքում։ Ավարտել է Բաքվի միջնակարգ դպրոցներից մեկը, ծառայել Խորհրդային բանակում։ Զորացրվելուց հետո աշխատել է Բաքվի սառնարանների արտադրության գործարանում։ Արցախյան շարժման առաջին շրջանում բռնի տեղափոխվել է հայրենի Նորագյուղ և միացել հայրենիքի պաշտպաններին։ Ծառայել է Ասկերանի ՊՇ-ում։ Մասնակցել է Ֆիզուլիի, Հորադիզի մարտերին։ Զոհվել է 1994 թ. մարտի 19-ին՝ Հորադիզի կրակակետի վերացման ռազմագործողության ժամանակ։ Հետմահու պարգևատրվել է «Արիության համար» մեդալով։ Ամուսնացած էր, ունի երեք երեխա։ Հանգչում է Ասկերանի գերեզմանատանը ։
Ծանոթագրություններ
Կատեգորիա:Հայ ազատամարտիկներ Կատեգորիա:Հուլիսի 17 ծնունդներ Կատեգորիա:1966 ծնունդներ Կատեգորիա:Մարտի 19 մահեր Կատեգորիա:1994 մահեր
Վերին Փշափ
Վերին Փշափ (ზემო ფშაფი ― Զեմո Փշափի), գյուղ Աբխազիայի Գուլրիփշի շրջանում, Գուլրիփշից 3 կմ արևելք։ Գտնվում է ծովի մակարդակից 80 մ բարձրության վրա։
Բնակչությունը
1959 թվականի տվյալներով, գյուղում բնակվում էր 552 մարդ, հիմնականում վրացիներ և հայեր ։
1989 թվականին գյուղում ապրում էր 930 մարդ, կրկին հիմնականում հայեր և վրացիներ։
Բնակիչներն զբաղվում են ծխախոտի, թեյի, եգիպտացորենի, ցիտրուսային կուլտուրաների մշակությամբ, այգեգործությամբ, անասնապահությամբ և շերամապահությամբ։ Գյուղն ուներ ութամյա դպրոց, գրադարան, ակումբ, մանկապարտեզ և բուժկայան։
Հայերը եկել են շրջակա գյուղերից` 1930 թվականին։
Ծանոթագրություններ
Կատեգորիա:Վրաստանի գյուղեր Կատեգորիա:Աբխազիայի գյուղեր Կատեգորիա:Աբխազիայի հայաբնակ գյուղեր
Քրիստինե Հարությունյան
Քրիստինե Հարությունյան, հայ մարզիկ, թեթև ատլետիկայի ներկայացուցիչ, որը զբաղվում է նիզակի նետումով։ Հայաստանի բազմակի չեմպիոն և ռեկորդակիր։ 2010 թվականին օլիմպիական խաղերի մասնակից։ Միջազգային դասի սպորտի վարպետ։
Կենսագրություն
Քրիստինե Հարությունյանը ծնվել է 1991 թվականի մայիսի 18-ին Վանաձորում։ Նիզակի նետումով սկսել է զբաղվել 2005 թվականին։ Մարզիկի անձնական մարզիչներն են ռուս Իվան Սաֆոնովը և Գյումրիի երիտասարդական դպրոցի տնօրեն Յաշա Եղիազարյանը ։
Հայ մարզիկի առաջին հաջողությունը տեղի ունեցավ 2006 թվականին Սոչիում, որտեղ նա զբաղեցրել է երրորդ տեղը։ 2009 թվականին Քրիստինե Հարությունյանը հաղթել է Հայաստանի առաջնությունում։ 2 տարի անց՝ 2011 թվականին Եվրոպայի առաջնությունում, որը տեղի է ունեցել Իսլանդիայի մայրաքաղաք Ռեյկյավիկում, նա երրորդ տեղն է զբաղեցրել՝ նիզակի նետումով 48,-02 մ։ Այս ցուցանիշը արդեն ռեկորդային էր Հայաստանի համար ։ 2012 թվականին Ֆինլանդիայում՝ Եվրոպայի առաջնության ժամանակ, 45.83 մ ցուցանիշով զբաղեցրել է վերջին տեղը։ 61,84 մ ցուցանիշով նա հաղթել է Վեռա Ռեբրիկին։ Նույն թվականի հուլիսին նա 59.12 մ նիզակի նետում արդյունք է ցույց տվել, դրանով գերազանցելով օլիմպիական խաղերի անհրաժեշտ ցուցանիշը՝ 12 սմ-ով ։
Ծանոթագրություններ
Կատեգորիա:Հայ մարզիկներ
Մեժևոյ (Ազովի շրջան)
Մեժևոյ (Межевой), ավան Ռուսաստանի Ռոստովի մարզի Ազովի շրջանում։ Մտնում է Կուգեյսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Մետելև (Ազովի շրջան)
Մետելև (Метелев), գյուղակ Ռուսաստանի Ռոստովի մարզի Ազովի շրջանում։ Մտնում է Կուգեյսկովո գյուղական համայնքի կազմի մեջ։ Ազով քաղաքից գտնվում է 50 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Բլեքինգե
Բլեքինգե (Blekinge), պատմական նահանգ, որը գտնվում է Շվեդիայի հարավում, մտնում է պատմական Գոթլանդ տարածաշրջանի մեջ։
Մակերեսը՝ 2 941 կմ², բնակչությունը՝ 151 899 մարդ (2007 թվականի դրությամբ) ։
Աշխարհագրություն
Բլեքինգեն հյուսիսում սահմանակցում է Սմոլանդի, իսկ արևմուտքում՝ Սկոնեի հետ։ Արևելքից և հարավից նրան ողողում են Բալթիկ ծովի ջրերը։ Նահանգի սահմանները ամբողջովին համընկնում են Բլեքինգե վարչական միավորի սահմանների հետ։
Պատմություն
Բլեքինգեում հայտնաբերվել են բազմաթիվ մարդկանց կացարաններ, որոնք վերաբերում են քարի դարին։ Դրանց մեծ մասը տեղակայված էր ափի մոտ, որի գիծը այն ժամանակ գտնվում էր 5-10 մ ավելի բարձր, քան այսօր։ Հնադարյան մարդիկ ապրում էին՝ զբաղվելով ձկնորսությամբ և մասնավորապես հողագործությամբ։ Բլեքինգեն գրավոր արձանագրություններում առաջին անգամ հիշատակվել է IX դարում Վուլֆսթանի ճանապարհորդության նկարագրություններում, որոնց մեջ ասվում է, որ Մյորեն, Էլանդը և Գոթլանդը պատկանում էին svear հնագույն գերմանական ցեղերին։ Այն ժամանակ կազմակերպված պետական իշխանություն գոյություն չուներ, այդ պատճառով այդ հաղորդագրությունը պետք է ընկալել ազգագրական, այլ ոչ թե քաղաքական իմաստով, այսինքն, Բլեքինգեի բնակիչները սերտ կապեր ունեին Սմոլանդի հետ։
Վադի ալ-Շատի
Վադի ալ-Շատի (وادي الشاطئ), առաջին մակարդակի վարչատարածքային միավոր՝ շրջան Լիբիայի արևմուտքում։
Բլեքինգե
Պատմություն
Դանիայի և Շվեդիայի միջև մղվող մշտական պատերազմների պատճառով հաճախ Բլեքինգեի տարածք էր ներխուժում դանիական բանակը։ 1564 թվականին շվեդական թագավոր Էրիկ XIV-ը ոչնչացրել է Ռոնեբյուն, իսկ կես դար անց Գուստավ II-ը այրեց նոր կառուցված Քրիստիանապոլիսը։ 1658 թվականին Ռոսկիլեի հաշտության պայմանագրի համաձայն այն անցել է Շվեդիային, և սկսեց ենթարկվել Սկոնեի գեներալ-նահանգապետին։
Վադի ալ-Շատի
Վարչական կենտրոնը Ադիրի քաղաքն է, որը նաև Լիբիայի խոշոր քաղաքներից է։ Շրջանը զբաղեցնում է 90 244 կմ² տարածք։
Աշխարհագրություն
Վադի ալ-Շատի գտնվում է Լիբիա պետության հյուսիսային հատվածում։ Ափերը որևէ ծովի ջրեր չեն ողողում։ Միջպետական սահման ունի հարևան պետություններից մեկի՝ Ալժիրի հետ։
Սահման ունի նաև հյուսիսում՝ Նալուտի և ալ-Ջաբալ ալ-Գարբիի, հարավում՝ Գատի, Վադի ալ-Խայաթի, Սաբհայի, իսկ արևելքում՝ ալ-Ջուֆրայի շրջանների հետ։ Խոշորագույն քաղաքն Ադիրին է։
Բնակչություն
Հիմնական բնակիչները իսլամադավան արաբներն են, որոնք օգտագործում են արաբական այբուբենը։
Ծանոթագրություններ
Կատեգորիա:Լիբիայի շրջաններ
Զեդա Սաքարա
Զեդա Սաքարա (ზედა საქარა), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 2099 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Մեչետկա (Ազովի շրջան)
Մեչետկա (Мечетка), գյուղակ Ռուսաստանի Ռոստովի մարզի Ազովի շրջանում։ Մտնում է Օտրադովսկովո գյուղական համայնքի կազմի մեջ։ Ազով քաղաքից գտնվում է 60 կմ հեռավորության վրա։
Կատեգորիա:Ռոստովի մարզի Ազովի շրջանի բնակավայրեր
Anastacia (ալբոմ)
Anastacia, Անաստեյշայի երրորդ ստուդիական ալբոմը։ Ալբոմը թողարկվել է 2004 թվականի մարտի 29-ին։ Այն ձայնագրվել է Epic Records լեյբլում։ Ալբոմը գլխավորել է շատ վարկանիշային աղյուսակներ, այդ թվում են՝ Ավստրալիան, Բելգիան, Գերմանիան, Հունաստանը, Հոլանդիան, Շվեդիան և Մեծ Բրիտանիան։
Ստեղծագործությունների ցանկը
1.	«Seasons Change» 4:17
Տեստաչչո
Տեստաչչո (Monte Testaccio), հայտնի է նաև որպես Monte dei cocci, արհեստական լեռ Հռոմի հարավ-արևմուտքում։ Այն համարյա ամբողջովին կազմված է ամֆորաների բեկորներից (սկսած Հռոմեական կայսրության ժամանակաշրջանից)։ Համարվում է հին աշխարհի աղբավայրերից մեկը ։ Տեղակայված է Հռոմի նույնանուն շրջանում, Տիբեր գետի արևելյան ափին։
Anastacia (ալբոմ)
Ստեղծագործությունների ցանկը
3.	«Time»	3:33
Միրա Ռիկարդել
Կենսագրություն
Բոսնիա և Հերցեգովինայից խորվաթ ներգաղթյալ Պետար Ռադելիովիչի դուստրը, մանկությունն անցկացրել է Փասադենայում (Կալիֆոռնիա), տնային պայմաններում սովորել է խորվաթերեն ։
Ավարտել է Ջորջթաունի համալսարանը, Թաֆթսի համալսարանի Ֆլետչերի իրավունքի և դիվանագիտության դպրոցում դոկտորի աստիճան է ստացել։ 1986-1989 թվականներին աշխատել է ԱՄՆ-ի Պետդեպարտամենտում, այնուհետև դարձել հանրապետական սենատոր Բոբ Դոուլի խորհրդարանական օգնականը, իսկ 1996 թվականին եղել է Դոուլի անհաջող նախագահական ընտրարշավում պաշտպանության և արտաքին քաղաքականության հարցերով խորհրդական ։ 2001 թվականին նշանակվել է ԱՄՆ պաշտպանության նախարարի Եվրասիայի հարցերով օգնական, իսկ 2003-2005 թվականներին ստանձնել է պաշտպանության նախարարի միջազգային անվտանգության հարցերով օգնականի պարտականությունները։ 2016 թվականից մասնակցել է Դոնալդ Թրամփի նախագահական քարոզարշավին, 2017 թվականին նշանակվել է առևտրի նախարարի՝ արտահանման հարցերով օգնական ։
Տեստաչչո
Տեստաչչոյի ամֆորաների բեկորների արձանագրությունները համարվում են մակագրությունների խոշոր հավաքածու, որը հանդիսացել է Հռոմեական կայսրության տնտեսության հետազոտության աղբյուր։ Այս գտածոների շնորհիվ ստացվել է ստույգ տեղեկություններ հին հռոմեական խոհանոցի գլխավոր արտադրանքներից մեկի՝ ձիթայուղի մասին։
Միրա Ռիկարդել
Կենսագրություն
2006-2015 թվականներին կարիերան սկսել է Boeing կորպորացիայում, որտեղ զբաղեցրել է պաշտպանության և տիեզերական համակարգերի գծով փոխնախագահի պաշտոնը ։
Տեստաչչո
Հռոմեական կայսրության անկումից հետո բլուրը դառնում է համաժողովրդական ժամանցի վայր, և ստանում հոգևոր և ռազմական նշանակություն։ Ներկայումս բլրի հետազոտությամբ զբաղվում են իսպանացի գիտնականները։
Anastacia (ալբոմ)
Ստեղծագործությունների ցանկը
6.	«I Do»	3:04
Տեստաչչո
Ընդհանուր տեղեկություններ
Տեստաչչո բլուրը գտնվում է Տիբեր գետի ափին, Հռոմի հարավարևելյան մասում, նույնանուն շրջանում, Ավրելիանոսի պատի ներսում, Ցեստիոսի բուրգին կից։ Հռոմեական կայսրության ժամանակաշրջանում այստեղ էին գտնվում Գալբիի պահեստները, որտեղ պահվում էր պետության կողմից վերահսկվող ձիթայուղի պահուստը ։ Այստեղ էր գտնվում նաև նավամատույցը (emporia), ծովային զինանոցներ (navalia), կոմերցիոն և բանկային հաստատություններ, մարմարի, կապարի և ցորենի վաճառակետեր և մաքսակետեր։
Anastacia (ալբոմ)
Ստեղծագործությունների ցանկը
7.	«Welcome to My Truth»	4:03
Միրա Ռիկարդել
Կենսագրություն
2018 թվականի նոյեմբերի 14-ին ազատվել է զբաղեցրած պաշտոնից՝ Մելանյա Թրամփի հրապարակային պահանջից հետո վարչակազմում այլ աշխատանքի խոստումով։ CNN-ի տվյալներով՝ Աֆրիկա կատարած այցի ընթացքում առաջին տիկնոջ անձնակազմի հետ կոնֆլիկտը (ինքնաթիռում նստելու և ԱՄՆ-ի Ազգային անվտանգության խորհրդի ռեսուրսների օգտագործման պատճառով) միայն վերջին կաթիլն է դարձել պահանջների երկար շարքում ։
Ծանոթագրություններ
Կատեգորիա:Ջորջթաունի համալսարանի շրջանավարտներ Կատեգորիա:Թաֆթս համալսարանի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:ԱՄՆ-ի քաղաքական գործիչներ Կատեգորիա:Ամերիկացի կին քաղծառայողներ Կատեգորիա:Ամերիկացի գործարարներ
Anastacia (ալբոմ)
Ստեղծագործությունների ցանկը
8.	«Pretty Little Dum Dum»	4:37
10.	«Rearview»	4:12
11.	«Where Do I Belong» 3:26
Տեստաչչո
Ընդհանուր տեղեկություններ
Այսօր բլուրը զբաղեցնում է 20000 քառ. մետր տարածք, ծավալը կազմում է շուրջ 550000 խորանարդ մետր։ Այն ունի եռանկյուն տեսք ։
Anastacia (ալբոմ)
Ստեղծագործությունների ցանկը
12.	«Maybe Today» 5:15
Տեստաչչո
Ընդհանուր տեղեկություններ
Բլրի բարձրությունը կազմում է 50 մետր, բայց հավանաբար ավելի բարձր է եղել կայսրության ժամանակաշրջանում, նոր ժամանակաշրջանում ամֆորաների բեկորները օգտագործվել են շինարարության մեջ, և հետևաբար նրա ծավալը փոքրացել է ։
Anastacia (ալբոմ)
Ծանոթագրություններ
Կատեգորիա:2004 ալբոմներ Կատեգորիա:Անգլալեզու ալբոմներ
Տեստաչչո
Անվանում
Լեռան ներկայիս անվանումը՝ Monte Testaccio, Monte Testaceo, առաջացել է լատիներեն testa՝ «խեցու բեկոր» բառից։ Ժողովուրդը բլուրն անվանում է Monte dei Cocci։ Իտալերեն Cocci նշանակում է «բեկոր» ։
Անտիկ աղբյուրներում բլրի մասին որևէ հիշատակում չի պահպանվել, նույնիսկ Հռոմի շրջանների ցանկում այդ մասին չկա։ Դրա վերաբերյալ ամենահին պահպանված գրությունը թվագրվում է 8-րդ դարին։ Այն գտնվում է Սանտա Մարիա ին Կոսմեդին բազիլիկի սյունասրահի բարձրաքանդակի վրա։ Նրանում հիշատակվում է Տեստաչչո վայրում դիակոնիայի կալվածքը։ Հնարավոր է, որ Հռոմեական կայսրության ժամանակաշրջանում աղբավայրը անվանում էին «Testacium» կամ «mons Testacius» ։
Բլրի հետազոտության պատմություն
Տեստաչչոյի ամֆորաների մակագրությունների ուսումնասիրությունները Թեոդոր Մոմմզենի հրամանով հանձնարարվում է Հենրիխ Դրեսսելին։ 1872 թվականի հունվարին սկսվում են առաջին հնագիտական պեղումները։ Մի անձրևոտ օր Դրեսսելը մի քանի բեկորի վրա հայտնաբերում է մակագրություններ, գրված սև թանաքով, որը հնարավոր է լինում կարդալ և վերծանել։ Այդ օրվանից ի վեր Տեստաչչոն այլևս աղբավայր չէր, այլ արձանագրությունների արխիվ ։
1878 թվականին Դրեսսելն իր «Ricerche sul Monte Testaccio» հետազոտությունները հրապարակում է «Annali» գերմանական հնագիտական ինստիտուտում, իսկ մակագրությունների արխիվը հրապարակվում է «Corpus Inscriptionum Latinarum»-ի 15-րդ համարում։ Դրեսսելն ուսումնասիրել է շուրջ 3000 մակագրություն ամֆորաների բռնակների, և շուրջ 1000 մակագրություն հենց ամֆորաների վրա։ Դրանք արվել են արտադրողների, գրագիրների, նավերի նավապետների և մաքսավորների կողմից ։
Դրեսսելի հիմնական բացահայտումը ամֆորաների վերաբերյալ դարձավ այն ենթադրությունը, որ դրանք արտադրվել են հռոմեական Բետիկ գավառում (ներկայիս Իսպանիայի տարածք)։ Բացի դրանից նա նաև նշել է, որ ամֆորաների մեծ մասը օգտագործվել է ձիթայուղ տեղափոխելու համար։ Դրեսսելը կազմել է ամֆորաների առաջին մակագրական աղյուսակը ։
Չնայած նրան, որ Դրեսսելը այդ գրվածքներն անվանում էր «չնչին մակագրություններ», սակայն ստացված տեղեկությունը դարձավ Հռոմեական կայսրության առևտրի և սննդարտադրությանը վերաբերող կարևոր ուսումնասիրություն ։
Հենրիխ Դրեսսելի հետազոտությունից հետո, բլրի ուսումնասիրությունը վերսկսում է 1968 թվականին։ Բարսելոնյան համալսարանի վիմագրագետ Էմիլիո Ռոդրիգես Ալմեիդան սկսում է ուսումնասիրություններ անցկացնել բլրի մակերևույթին և առաջ է բերում այն վարկածը, ըստ որի, Տեստաչչոն առաջացել է ամֆորաների բեկորների բեռնաթափելու իրար հաջորդող երկու ժամանակաշրջաններում՝ 2-րդ դարում և 3-րդ դարում Blázquez Martínez, J. M. Excavaciones españolas en el Monte Testaccio.Nuevos datos..։
1989 թվականին մի խումբ իսպանացի հետազոտողներ Ալմեիդայի և Մարտինեսի գլխավորությամբ (José Marίa Blázquez Martίnez, Real Academia de la Historia, Մադրիդ), հռոմեական «Լա Սապիենցա» համալսարանի հետ համատեղ սկսում են պեղումներ անցկացնել բլրի վրա։
Ծանոթագրություններ
Կատեգորիա:Հռոմի տեսարժան վայրեր Կատեգորիա:Հին Հռոմի ճարտարապետություն
Դինամիկ կայք
Դինամիկ կայքը բաղկացած է դինամիկ էջերից՝ կաղապարներից, շաբլոններից, սցենարներից և այլ տարրերից, որոնք շատ դեպքերում պահվում են սերվերում որպես առանձին ռեսուրսներ (ֆայլերում, տվյալների բազաներում կամ առանձին սերվերներում)։ Երբ էջը բացվում է հաճախորդի կողմից (զննարկիչ կամ այլ հավելված), այն կարող է լինել երկու տեսքով. ա) սերվերի կողմից շաբլոն էջից, առանձին պահվող բովանդակությունից, բ) հաճախորդի հավելվածում՝ ռեսուրսների բեռնումով։ Որպես կանոն, նույն տեսակի ցանկացած թվով էջեր ցուցադրելու համար օգտագործվում է մեկ շաբլոն էջ, որի մեջ բեռնվում է համապատասխան բովանդակությունը, սա թույլ է տալիս միաժամանակ կարգավորել կայքի տեսքը (նրա բոլոր էջերը), խմբագրելով ընդամենը մեկ էջ։ Բովանդակության խմբագրումը (ինչպես նաև շաբլոնի էջը) կարող է կատարվել ինչպես կայքի, այնպես էլ այլ ծրագրերի միջոցով։ Կայքի բոլոր էջերը խմբագրելու հնարավորությունը տրամադրվում է միայն օգտատերերի որոշակի կատեգորիայի (օրինակ՝ ադմինիստրատորներին կամ գրանցված օգտատերերին)։ Ավելի քիչ են դեպքերը, երբ թույլատրվում է անանուն օգտատերերին խմբագրել որոշակի վեբ բովանդակություն (օրինակ՝ ֆորումներում՝ հաղորդագրությունների ավելացում)։ Վիքիպեդիան անանուն փոփոխություններ թույլատրող կայքի օրինակ է։
Բովանդակության վերարտադրում (գեներացիա)
Կայքի բովանդակության ստեղծման գործընթացը սովորաբար լինում է՝
Բովանդակության ստեղծում սերվերի կողմից
Սերվերը դիմում է ստանում Հաճախորդից (օրինակ՝ page.ru/index.php) և թարգմանչի (ինտերպրետատոր) կողմից սկսում է մշակել սցենարի ֆայլը (այս դեպքում՝ index.php): Սերվերի կողմից օգտագործվում են տարբեր ծրագրավորման լեզուներ, որոնցից ամենատարածվածներն են՝ PHP, Python, Ruby, Go, Perl, ինչպես նաև ASP.NET և Perl, սերվերի կողմից JavaScript և այլն։ Այս փուլում տվյալների բազաներից ընտրվում է անհրաժեշտ տեղեկատվությունը և դրանով լրացվում է էջը, որից հետո պատրաստի էջը փոխանցվում է հաճախորդին։
Անիմացիոն ֆիլմերի երևանյան փառատոն (2011)
ՌեԱնիմանիա-2011, 2011 թվականին Հայաստանում կայացած անիմացիոն ֆիլմերի ամենամյա փառատոն։